‘પીકૂ’ ફિલ્મ અમિતાભને હૃષીકેશ મુખરજીની ફિલ્મની યાદ તાજી કરાવે છે. અમિતાભે કહ્યું હતું કે ‘હૃષીદા પછી મને ક્યારેય આવો અનુભવ થયો હોય એવું યાદ નથી. આ બાબત શૂજિત માટે સારી પુરવાર થશે, કારણ કે ઋષિદામાં જ મધ્યમ માર્ગે ચાલવાની આવડત હતી. વધુ જમણેરી કે વધુ ડાબેરી નહીં. આ સાથે જ હું પ્રેક્ષકોને અભિનંદન આપવા માગું છું, કારણ કે તેમણે આ ફિલ્મના આંતરવહેણને પારખ્યું છે અને એની સાથે તન્મય થઈ ગયા છે. હવે સમય આવી ગયો છે કે આપણે પ્રેક્ષકોની સૂઝને સ્વીકારીએ. આપણે હવે મસ્ત બની જવું જોઈએ, કારણ કે આપણી પાસે અદ્ભુત પ્રેક્ષકો છે જેઓ જુદા પ્રકારની વાર્તાને પ્રોત્સાહન આપે છે. પરંતુ આપણે ચીલાચાલુ મનોરંજનમાં જ રચ્યાપચ્યા છીએ.’